Karoliine-Lisette Kõiv ehk Tidi on omandanud pärimusmuusika viiuldajapaberid Heino Elleri nimelises Tartu Muusikakoolis. Hetkel täiendab ta ennast Tartu Ülikooli Viljandi kultuuriakadeemias rütmimuusika osakonnas. Karoliine jaoks on muusika sama, mis hingamine, tema teekond muusikas algas juba varases eas ja esimesteks muusikalisteks väljendusteks saidki laulmine ja viiulimäng. Hiljem on ta õppinud kitarri Eero Siivo käe all ning iseseisvalt ka ukulelemängu. Karoliine omalooming põimib endas autorilaululikku mõtisklusi ning folkmuusika rütmi- ja meloodiamaailma. Karoliine jaoks on muusikas väga oluline selle taust ja sisu. Tema meelest annab igale loole hinguse just selle sõnum, olgu siis instrumentaalne või lüüriline. Karoliinet saab kuulda ja näha kollektiivides Tidi&bande, Trio Viuväuvau, duo Traat, ansambel Hõbe ning vahel ka sooloartistina.Tidi bänd koosneb kuuest eriilmelisest muusikust: laulja ja pianist Elsa Nagel, laulja ning viiuldaja Marta Külaots, kitarrist Kaur Einasto, kontrabassist Martin Kullamaa, trummar Kristjan Tenso ning laulude autor ja seadja, laulja, viiuldaja ning kitarrist Karoliine Kõiv ehk Tidi.Meie loomingu üldine õhkkond on jutustus vabadusest, valusatest mõtetest ja päris elu igapäevasest ilust. Laulude sõnad on kirjutanud Tidi ise ning lauludes kuuleb ka Hando Runneli ja Marie Underi lüürikat. Bändi muusika peegeldab autori sisemist soovi olla noor muusik eelmise sajandi kuuekümnendatel.
#000005
Kontserdisaalis: Rahvusvahelise Chopini konkursi galakontsert MUBAs
#000014
Kontserdisaalis: Floridante mängib pimeduse tunnil muusikasse valguse
#000017
Klikk-klikk! Klassikaraadio koduleheküljelt kuulajate lemmiksaated 2022
#000020